Musikant in hof oor verkragtingBrickz: Foto: SAPA Die aansoek om borgtog van die kwaito-sanger Brickz, wat daarvan aangekla word dat hy ŉ minderjarige verkrag het, is Woensdag in die Roodepoortse landdroshof uitgestel. Landdros Piet Kotze het gesê hy kort meer bewyse voordat hy ŉ uitspraak kan maak. Kotze het gesê die staat en Brickz se verdedigingspan het teenstrydige beëdigde verklarings aan die hof voorgelê. Brickz, wie se regte naam Sipho Charles Ndlovu is, is sedert 1 November in aanhouding nadat hy na bewering ŉ 16-jarige meisie in Maart verkrag het. Brickz ontken dat hy die meisie verkrag het en het aangedui dat hy onskuldig gaan pleit. Die saak is tot 15 November uitgestel. Lees meer hier.